Olen tagasi Islandilt! Neli kilo kergemana, kuid täis elamusi, kogemusi ning mälukaardid … need on pungil piltidest! :)  Tänud Teile vahepeal piltide alla kribatud kommide ja oma mõtete jagamise eest!  Siis, kui Eestis oli kuumalaine, sai seal ringi mütatud talveriietes. Ikka kindad käes, sall kaelas, müts peas.  Tuli nii lund, kui rahet. Raju tuul oli peaaegu igapäevane kaaslane, kes ka öösiti mõnuga telki peksis.  Reisi jooksul saime kirja 73 liiki  linde ning ära sai nähtud ka polaarrebane. Nii tume, kui ka lumivalge isend.